पूर्वोत्तर राज्यों के विधानसभा चुनावों में मिली जीत से बीजेपी नेताओं के साथ-साथ कार्यकर्ताओं में भी उत्साह का माहौल है. पार्टी त्रिपुरा में पहली बार पूर्ण बहुमत पाई है. इसके अलावा नगालैंड और मेघालय में भी गठबंधन कर सरकार का हिस्सा बन रही है. इन सब के बीच पार्टी ने जीत का जश्न मनाने के लिए मंगलवार को संसदीय दल की बैठक की. इस बैठक में जीत के जश्न के साथ आगे की रणनीतियों पर भी चर्चा हुई.